Összeházasodik a Jóban Rosszban sztárpárja?
Kembe Sorel és Kondákor Zsófi kapcsolata már idejekorán komolyra fordult, most talán a következő lépésre is elszánják magukat.
A két színészt a közös munka hozta össze és alig pár hónap után a baba is összejött. A friss kapcsolat így hamar komolyra fordult, ezért az összeköltözés is egyre sürgetőbbé vált. Mivel Zsófinak korábbi kapcsolatából már született egy fia, így olyan otthont kellett keresniük, amiben mind a négyen kényelmesen elférnek.

“A két terhességem között az volt a legnagyobb különbség, hogy most nem volt időm semmi másra, csak enni, enni és enni! Talán emiatt olyan jó étvágyú ma a lányunk. Akkoriban még külön lakásban éltünk, négy embernek pedig mindkettő kicsi lett volna, úgyhogy túl kellett adnunk rajtuk, és egy közöset, nagyobbat bérelni” – mesélte Zsófi a Bestnek.

A következő lépés ezek után már csak a házasság lehet és a Jóban Rosszban Verája már korábban is pedzegette, hogy örömmel igent mondana, ha Sorel megkérné a kezét.

Az esküvő alakulásáról és a színészpár jövőbeni terveiről a BEST magazin legfrissebb számában olvashat.
Light